stanford-oval/wikipedia huggingface dataset:
Themistokleen muuri
Historia

Muuri rakennettiin Ateenan suojaksi Themistokleen johdolla vuonna 479 eaa. välittömästi persialaissotien jälkeen. Sodassa persialaiset olivat tuhonneet koko kaupungin. Muuri rakennettiin kiireellä ja sen rakentamiseen käytettiin jopa Kerameikoksen hautausmaan hautakiviä sekä keskeneräisen Olympieionin temppelin osia. Myöhemmin muurin yhteyteen rakennettiin niin kutsutut Pitkät muurit, jotka johtivat Pireuksen ja Faleronin satamiin ja suojasivat kaupungille elintärkeää yhteyttä merelle.
Ateenalaiset joutuivat purkamaan muurin hävittyään peloponnesolaissodan spartalaisia vastaan vuonna 403 eaa. Muurit rakennettiin kuitenkin uudelleen Kononin johdolla vuonna 394 eaa. Vuonna 338 eaa. ateenalaiset rakensivat makedonialaisten hyökkäyksen pelossa muurin eteen noin 10 metrin päähän pienemmän suojamuurin (proteikhisma) kaikkialle sinne, missä maa oli tasainen. Demetrios I Poliorketes rakensi Muusien kukkulalle muurin ja Pitkien muurien risteyskohtaan linnoituksen vuonna 295 eaa.
Vuonna 86 eaa. Sullan johdolla hyökänneet roomalaiset mursivat muurin Kerameikoksen kohdalla ja valtasivat Ateenan. Myöhemmin muurit joutuivat rappiolle. Ne eivät estäneet esimerkiksi heruleita hävittämästä kaupunkia vuonna 267. Hyökkäyksen jälkeen kaupungin ydinalueen ympärille rakennettiin uusi, pienempi muuri.
Themistokleen muurista on säilynyt osia pääasiassa Kerameikoksen alueella. Siellä sijainneen Dipylonin portin lähellä oli hautausmaa, johon haudattiin ansioituneita kaupunkilaisia. Alueelta on löytynyt suurikokoisia geometriseen tyyliin koristeltuja vaaseja, joita nimitetään Dipylon-vaaseiksi. Lisäksi on löydetty muun muassa Akharnikai-portin jäänteitä.
Rakenne

Muurien pituus oli noin 6,5 kilometriä, halkaisija noin 1,5 kilometriä, korkeus 8 metriä ja paksuus 3 metriä. Muuri yhtyi Pitkiin muureihin kaupungin lounaisosassa.
Rakenne > Portit

Ateenan kaupunginmuurissa oli 15 porttia. Ne olivat:
Demiai-portti – Nymfien kukkulan pohjoispuolella.
Pireuksen portti – Pireukseen johtanut Pireuksen tie.
Pyhä portti – Eleusikseen johtanut Pyhä tie. Myös Eridanos-joki virtasi muurin läpi portin kohdalla.
Dipylon-portti (Thriasiai-portti, Kerameikoksen portti) – Vain 70 metriä Pyhästä portista pohjoiseen. Kerameikoksesta ulompaan Kerameikokseen sekä Akademeiaan johtanut tie.
Heriai-portti – Agoralta Kolonos Hippeiokseen ja Fylen demokseen johtanut tie.
Akharnikai-portti – Akharnain demokseen johtanut tie.
Koillisportti.
Diokhares-portti – Lykeioniin ja Mesogaiaan johtava tie.
Hippades-portti (Ratsumiesten portti) – Olympieionin pohjoispuolella. Agrylen demokseen johtanut tie.
Diomeiai-portti – Kynosargesiin ja Diomeian demokseen johtanut tie.
Itoniai-portti – Sijaitsi Olympieionin eteläpuolella. Isthmonikoksen kylpylään johtanut tie.
Halade-portti (Meren portti) – Faleroniin johtanut tie.
Eteläportti.
Dipylon porttien yläpuolella – Sijaitsi Pnyks-kukkulan ja Muusien kukkulan välisessä laaksossa.
Melitides-portti – Sijaitsi Pnyks-kukkulan ja Nymfien kukkulan välisessä laaksossa. Meliten demokseen johtanut tie.
Aiheesta muualla

Kuvia tai muita tiedostoja aiheesta Themistokleen muuri Wikimedia Commonsissa
Antiikin Ateenan kartta. Themistokleen muuri varsinaisen kaupungin ympärillä, niistä lounaaseen Pireukseen ja Faleroniin ulottuvat Pitkät muurit.
Themistokleen muurin jäännöksiä Kerameikoksen alueella.
Akharnikai-portin jäännöksiä.
Gustaf Thordén

Gustaf Thordén seurassaan kuvanveistäjä Matti Haupt vuonna 1949.
Gustaf Birger Thordén (25. toukokuuta 1894 Uddevalla, Ruotsi – 30. kesäkuuta 1963 onnettomuudessa Sotekanalenissa) oli ruotsalais-suomalainen laivanvarustaja. Hän muutti Suomeen 1920.
Thordén perusti laivanvarustamon Thordénrederierna, jonka alkuna oli hänen 1926 hankkimansa varustamo AB Suomi.
Suomen joutuessa jatkosodan jälkeen maksamaan sotakorvauksia Neuvostoliitolle, Gustaf Thordén vältti osallistumisen tähän kansalliseen ponnistukseen siirtämällä laivansa Ruotsin lipun alle ja järjestelemällä valmistumassa oleville laivoilleen suojan tekaistujen velkasitoumusten avulla. Suomalaiset rahdinantajat kieltäytyivät tämän jälkeen käyttämästä kuljetuksiinsa Thordénin laivoja.selvennä
Hän perusti 1946 Ruotsiin telakan Uddevallavarvet, jolla rakennettiin rahtilaivoja ja tankkereita. Telakan palveluksessa oli parhaimmillaan 2 600 työntekijää. Vuonna 1961 varustamo siirtyi taloudellisten vaikeuksien vuoksi erään säätiön hallintaan. Thordénin suomalainen varustamo ajautui konkurssiin 1960.
Thordénin varustamotoiminta ja Thordén Lines, jolla oli enimmillään 18 alusta, vaikutti Suomessa ja Ruotsissa 1924–1963, ja hänen kuolemansa jälkeen toiminta jatkui vielä muutaman vuoden.
Thordén ja Antti Wihuri lahjoittivat urut 1935 valmistuneeseen Kulosaaren huvilakaupungin kirkkoon. Thordén lahjoitti Uddevallan kaupunkiin tuntemansa suomalaisen taiteilijan Matti Hauptin veistoksen Flickan med flätor. Hauptin veistämä Thodénin rintakuva on Uddevallan kaupungintalossa, joka on telakan entinen pääkonttori.
Teokset

Alla mina skepp, Skoog, 1962. (muistelmat)
SMS Thetis (1900)

| SMS Thetis |
| --- | --- |
 SMS Thetis

Aluksen vaiheet
Kölinlasku:  1899
Laskettu vesille:  3. heinäkuuta 1900
Palveluskäyttöön:  14. syyskuuta 1901
Loppuvaihe:  romutettu 1930
Tekniset tiedot
Uppouma:  3 033 t
Pituus:  104,1 m (vesiraja) 105,1 m (kokonaispituus)
Leveys:  12,2 m
Syväys:  5,4 m
Koneteho:  8 500 ihp (6,3 MW)
Nopeus:  20 solmua
Miehistöä:  249
Aseistus
Aseistus:  10 x 10,5 cm SKL/L40 -tykkiä 10 x konekivääriä 3 x 34 cm torpedoputkea
SMS Thetis oli Saksan keisarikunnan laivaston Gazelle-luokan kevyt risteilijä ensimmäisessä maailmansodassa.
Valmistus

Alus tilattiin Danzigin telakalta ja sen köli laskettiin vuonna 1899. Alus laskettiin vesille 3. heinäkuuta 1900 ja se valmistui 14. syyskuuta 1901.
Palvelus

Alus poistettiin alusluettelosta 27. syyskuuta 1929 ja se myytiin seuraavana vuonna romutettavaksi.
Jorma Thusberg

Jorma Thusberg (s. 19. syyskuuta 1944 Mikkeli) on suomalainen jääkiekkoilija. Hän pelasi SM-sarjassa vuosina 1967–1973 ja voitti kaksi Suomen-mestaruutta. Suomen maajoukkueessa hän pelasi kaksi maaottelua.
Thusberg edusti koko SM-sarjauransa ajan Helsingfors IFK:ta. Hän pelasi SM-sarjassa yhteensä 143 ottelua, joissa hänen tehopisteensä olivat 29 + 21 = 50 ja jäähymääränsä 72 minuuttia. Hän voitti Suomen-mestaruuden vuosina 1969 ja 1970 sekä saavutti lisäksi yhden SM-hopean ja kaksi SM-pronssia.
Thusberg pelasi Suomen maajoukkueessa kaksi maaottelua, joissa hän ei saanut tehopisteitä.
Therizinosaurus

| Therizinosaurus |
| --- | --- |

 Liitukausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  Coelurosaurit Coelurosauria
Yläheimo::  Therizinosauroidea
Heimo::  Therizinosauridae
Suku::  Therizinosaurus  Maleev, 1954
Laji::  chelyformis
Kaksiosainen nimi
 Therizinosaurus cheloniformis  Maleev, 1954 
Katso myös
   Therizinosaurus Wikispeciesissä   Therizinosaurus Commonsissa 
Infobox OKNimi-testi OK: 
Therizinosaurus (”viikatelisko”) oli suurten teropodidinosaurusten suku, joka eli myöhäisliitukaudella noin 70 miljoonaa vuotta sitten. Sukuun kuului yksi laji, Therizinosaurus cheloniformis.
Ulkonäkö

Therizinosauruksen kooksi arvioidaan 8–11 metriä. Sen huomattavin piirre olivat sen kynnet. Eläimen molemmissa käsissä oli kolme suunnilleen saman kokoista kynttä, joista pisin oli 96 senttiä pitkä. Therizinosauruksen eläessä kynsiä peitti luinen tuppi joka oli ehkä puolet kynsien pituudesta. Kynnet sijaitsivat 2,1 metriä pitkien käsien päässä. Suurin osa Therizinosauruksen muista osista on ennallistettu paremmin tunnetuiden sukulaisten pohjalta, mutta tämä oli ryhmän jättiläinen.
Therizinosauruksen ravinto on epäselvä, koska kallojen jäänteitä ei ole löydetty, mutta se saattoi olla pääasiassa kasvinsyöjä, kuten muut terizinosaurit.
Löydöt

Kun Therizinosauruksen jäänteitä ensimmäisen kerran löydettiin, sitä pidettiin kilpikonnamaisena matelijana (mihin lajinimi viittaa). Löytö oli heikkolaatuinen; siihen kuului muutama litistynyt kylkiluu sekä joukko jättimäisiä käsiä ja kynsiä. Viime puoli vuosisadalla tehdyt löydöt ovat antaneet tästä eläimestä paremman kuvan.
Therizinosauruksen fossiilit on löydetty Mongoliasta, Kazakstanista ja Taka-Baikaliasta.
Populaarikulttuurissa

Therizinosaurus esiintyy brittiläisen televisiosarjan Matkalla dinosaurusten kanssa vuonna 2002 julkaistussa erikoisjaksossa ”The Giant Claw” sekä vuonna 2022 julkaistussa tieteiselokuvassa Jurassic World: Dominion.
Löydetyt Therizinosauruksen luut
Therizinosauruksen koko verrattuna ihmiseen
Käden valos
Thymaitadai

| Thymaitadai> Θυμαιτάδαι.Sijainti |
| --- | --- |
 Thymaitadai
Koordinaatit:  37°58′3″N, 23°37′12″E
Valtio:  Kreikka
Paikkakunta:  Keratsíni, Keratsíni-Drapetsóna, Pireus, Attika
Historia
Tyyppi:  kaupunginosa ja demos
Perustettu:  508 eaa.
Kulttuuri:  antiikin Kreikka
Alue:  Attika
Kaupunki:  Ateena
Fyle:  Hippothontis
Trittys:  asty
Demonyymi:  Thymaitadēs (Θυμαιτάδης)
Bulen jäseniä:  2
 :  ei tiedossa (vsta 201 eaa.)
Infobox OKNimi-testi OK: 
Thymaitadai (m.kreik. Θυμαιτάδαι, lat. Thymaetadae), joskus myös Thymoitadai (Θυμοιτάδαι), oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin.
Thymaitadain oletetaan sijainneen Ateenan länsipuolella suunnilleen nykyisen Keratsínin kaupungin tienoilla. 
Se oli osa Pireuksen alueen neljän vanhan kylän Tetrakomoi-nimistä liittoa Pireuksen, Faleronin ja Ksypeten ohella. Näillä demoksilla oli yhteinen Herakleen pyhäkkö. Perinteen mukaan Tetrakomoi oli yksi Kekropsin ajan Attikan kahdestatoista vanhasta kaupungista (polis) tai kylästä (kōmē), jotka Theseus myytin mukaan yhdisti (synoikismos) Ateenaksi. Myöhemmin Thymaitadai oli yksi Attikan demoksista.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Thymaitadēs (Θυμαιτάδης).
Theatre of Pain

| Theatre of Pain Mötley Crüe |
| --- | --- | --- |

Studioalbumin tiedot
 Äänitetty : Cherokee Studios, Hollywood, Kalifornia, 1984
 Julkaistu: 21. kesäkuuta 1985
 Formaatti: LP, CD, C-kasetti
 Tuottaja(t): Tom Werman
 Tyylilaji: glam metal, hard rock, heavy metal
 Kesto: 35.45
 Levy-yhtiö: Elektra Records
Muut kannet
   Alkuperäisen CD-julkaisun takakansi.
Mötley Crüen muut julkaisut
| Shout at the Devil 1983 | Theatre of Pain 1985 | Girls, Girls, Girls 1987 |
Singlet albumilta Theatre of Pain
 ”Smokin’ in the Boys Room” Julkaistu: 1985  ”Home Sweet Home” Julkaistu: 30. syyskuuta 1985
Theatre of Pain on yhdysvaltalaisen rock-yhtye Mötley Crüen kolmas studioalbumi. Se julkaistiin kesäkuussa 1985.
Albumin taustaa

Albumilla Theatre of Pain yhtye muutti musiikkiaan ja ulkonäköään yhä enemmän kevyempää glam metalia muistuttavaan suuntaan. Kappaleesta ”Louder Than Hell” oli äänitetty demoversio jo edellisen albumin työstöurakassa nimellä ”Hotter Than Hell”.
Yhtyeen basisti Nikki Sixx kertoo Mötley Crüen vuonna 2002 julkaistussa elämäkertakirjassa The Dirt: Mötley Crüe: Confessions of the world's most notorious rock band, että albumia työstäessä yhtye oli uupunut rankkojen ja pitkien kiertueiden sekä huumeiden ja alkoholin vaikutuksesta. Kyseiset ongelmat vaikuttivat niin albumin äänittämiseen kuin myös kappaleiden kirjoittamiseen. Sixxin mukaan kukaan yhtyeestä ei pitänyt mikrofoniensa tai soittimiensa tuottamista äänistä studiossa, mutta he olivat liian voimakkaasti riippuvuuksiensa orjia ongelmien korjaamista varten. Esimerkiksi Mick Mars oli ärsyyntynyt jouduttuaan käyttämään syystä tai toisesta Gallien-Krueger-merkkistä vahvistinta tavanomaisen Marshallinsa sijaan. Kitaristin asenne muuttui kuuleman mukaan väliaikaisesti, kun samassa studiossa työskennellyt Jeff Beck lainasi häneltä plektraa.
Albumi on omistettu joulukuussa 1984 kuolleelle Razzlelle, joka oli suomalaisen rock-yhtye Hanoi Rocksin rumpali. Mötley Crüen laulaja Vince Neil ajoi päihtyneenä autolla kolarin. Vieressä istunut Razzle kuoli onnettomuudessa.
Kappaleluettelo

Kaikki sanat Nikki Sixx, paitsi ”Home Sweet Home” (sanoitettu yhdessä Vince Neilin kanssa) ja ”Smokin’ in the Boys Room” ; Cub Koda ja Michael Lutz.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | ”City Boy Blues” | Sixx, Mars, Neil | 4.10 |  |  |  |  |  |  |
| 2. | ”Smokin’ in the Boys Room” (Brownsville Station -cover) | Koda, Lutz | 3.27 |  |  |  |  |  |  |
| 3. | ”Louder Than Hell” | Sixx | 2.32 |  |  |  |  |  |  |
| 4. | ”Keep Your Eye on the Money” | Sixx | 4.40 |  |  |  |  |  |  |
| 5. | ”Home Sweet Home” | Sixx, Neil, Lee | 3.59 |  |  |  |  |  |  |
| 6. | ”Tonight (We Need a Lover)” | Sixx, Neil | 3.37 |  |  |  |  |  |  |
| 7. | ”Use It or Lose It” | Sixx, Mars, Neil, Lee | 2.39 |  |  |  |  |  |  |
| 8. | ”Save Our Souls” | Sixx, Neil | 4.13 |  |  |  |  |  |  |
| 9. | ”Raise Your Hands to Rock” | Sixx | 2.48 |  |  |  |  |  |  |
| 10. | ”Fight for Your Rights” | Sixx, Mars | 3.50 |  |  |  |  |  |  |
| Vuoden 2003 uusintapainos |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | ”Home Sweet Home” (demoversio)  | 4.24 |  |  |  |  |  |  |  |
| 12. | ”Smokin’ in the Boys Room” (vaihtoehtoinen kitarasoolo)  | 3.34 |  |  |  |  |  |  |  |
| 13. | ”City Boy Blues” (demoversio)  | 4.28 |  |  |  |  |  |  |  |
| 14. | ”Home Sweet Home” (instrumentaali)  | 2.58 |  |  |  |  |  |  |  |
| 15. | ”Keep Your Eye on the Money” (demoversio)  | 3.49 |  |  |  |  |  |  |  |
| 16. | ”Tommy’s Drum Piece from Cherokee Studios” | 3.16 |  |  |  |  |  |  |  |
| 17. | ”Home Sweet Home” (musiikkivideo)  | 15.51 |  |  |  |  |  |  |  |
Arvostelut

AllMusic:
Kokoonpano

Vince Neil – laulu, huuliharppu, taustalaulu
Nikki Sixx – basso, bassopedaalit, syntetisaattorit, taustalaulu
Mick Mars – rytmikitara, soolokitara, akustinen kitara, slide-kitara, taustalaulu
Tommy Lee – rummut, lyömäsoittimet, piano, taustalaulu
Aiheesta muualla

Theatre of Pain Discogsissa. (englanniksi)
Albumi Theatre of Pain Encyclopaedia Metallum -sivustolla (englanniksi)
| n k Mötley Crüe |
| --- | --- |
 Vince Neil  Nikki Sixx  Mick Mars  Tommy Lee  John5   John Corabi  Randy Castillo  Samantha Maloney 
Studioalbumit:  Too Fast for Love  Shout at the Devil  Theatre of Pain  Girls, Girls, Girls  Dr. Feelgood  Mötley Crüe  Generation Swine  New Tattoo  Saints of Los Angeles 
Kokoelmat:  Raw Tracks  Raw Tracks vol. 2  Decade of Decadence  Quaternary  Greatest Hits  Supersonic and Demonic Relics  Music to Crash Your Car To, Vol. 1'  Music to Crash Your Car To, Vol. 2  Loud as Fuck  Red, White & Crüe  Greatest Hits  The Dirt Soundtrack 
Livealbumit:  Live: Entertainment or Death  Carnival of Sins  The End: Live in Los Angeles 
Singlet:  ”Stick to Your Guns / Toast of the Town”  ”Live Wire”  ”Too Young to Fall in Love”  ”Looks That Kill”  ”Smokin' in the Boys Room”  ”Home Sweet Home”  ”Girls, Girls, Girls”  ”Wild Side”  ”You're All I Need”  ”Dr. Feelgood”  ”Kickstart My Heart”  ”Without You”  ”Don't Go Away Mad (Just Go Away)”  ”Same Ol' Situation”  ”Primal Scream”  ”Anarchy in the U.K.”  ”Home Sweet Home ('91 remix)”  ”Hooligan's Holiday”  ”Misunderstood”  ”Smoke the Sky”  ”Afraid”  ”Hell on High Heels”  ”If I Die Tomorrow”  ”Sick Love Song”  ”Saints of Los Angeles”  ”Motherfucker of the Year”  ”White Trash Circus”  ”Sex”  ”The Dirt (Est. 1981)” 
Videografia:  Uncensored  Dr. Feelgood, the Videos  Decade of Decadance '81-'91  Behind the Music: Mötley Crüe  Lewd, Crüed & Tattooed  Greatest Video Hits  Classic Mötley Crüe: Universal Masters DVD Collection  Mötley Crüe: Broadcasting Live/U.S.Festival 1983 25th Anniversary Edition  Carnival of Sins  Mötley Crüe: Cruefest 1.  The End: Live in Los Angeles 
Muuta:  diskografia
Yksinäinen matkailija

| Yksinäinen matkailija> The Accidental Tourist |
| --- | --- |

Ohjaaja:  Lawrence Kasdan
Käsikirjoittaja:  Frank Galati   Lawrence Kasdan
Tuottaja:  Michael Grillo   Lawrence Kasdan   Charles Okun
Säveltäjä:  John Williams
Kuvaaja:  John Bailey
Leikkaaja:  Carol Littleton
Pääosat:  William Hurt   Kathleen Turner   Geena Davis
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  1988
Kesto:  121 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Yksinäinen matkailija (The Accidental Tourist) on Lawrence Kasdanin ohjaama yhdysvaltalainen draamaelokuva vuodelta 1988. Se perustuu Anne Tylerin romaaniin Onnellinen matkamies. Elokuvassa pääosia esittävät William Hurt, Kathleen Turner ja Geena Davis. Elokuvaa on esitetty Suomessa myös nimellä Satunnainen matkailija.
Elokuva oli ehdolla neljään Oscariin, muun muassa parhaasta elokuvasta. Se voitti kuitenkin vain yhden palkinnon, kun Geena Davis palkittiin parhaasta naissivuosasta.
Juoni

Vastentahtoisesti matkustamaan joutuville suunnattuja matkaoppaita kirjoittavalla Macon Learyllä (Hurt) menee huonosti. Hänen 12-vuotias poikansa on joutunut murhan kohteeksi, minkä seurauksena hänen avioliittonsa on joutunut vaakalaudalle ja vaimo Sarah (Turner) on ottamassa eroa. Kun Leary vielä teloo jalkansa kompastuessaan kotinsa portaissa, hän joutuu omintakeisten sisarustensa luo asumaan. Learyn huonosti käyttäytyvä koira tarvitsee tottelevaisuuskoulutusta, ja niin tylsän ja estoisen Learyn elämään astuu eläväinen koira-ammattilainen Muriel (Davis). Kun  Sarah saa tietää tästä, hän yrittää palata Learyn luo. Työmatkalla Pariisissa Leary yllättäen löytää Murielin samasta hotellista kanssaan. Selkänsä loukattuaan hän saa Pariisiin hoitajakseen myös vaimonsa, ja kolmiodraama tulee puheeksi. Leary ei halua käsitellä aihetta ja yrittää poistua hotellihuoneesta aamuyöllä matkalaukkuineen. Sarah herää, ja Leary kertoo jättävänsä hänet ja palaavansa Murielin luo.
Näyttelijät

| 0 | 1 | 2 |
| --- | --- | --- |
|  William Hurt   | … |   Macon Leary	   |
|  Kathleen Turner   | … |   Sarah Leary	   |
|  Geena Davis   | … |   Muriel Pritchett	   |
|  Amy Wright   | … |   Rose Leary	   |
|  David Ogden Stiers   | … |   Porter Leary	   |
|  Ed Begley Jr.   | … |   Charles Leary	   |
|  Bill Pullman   | … |   Julian   |
Palkintoja > Oscarit

Paras naissivuosa: Geena Davis
Ehdokkaana:
Paras elokuva
Paras sovitettu käsikirjoitus: Frank Galati, Lawrence Kasdan
Paras elokuvamusiikki: John Williams
Palkintoja > BAFTAt

Ehdokkaana:
Paras sovitettu käsikirjoitus: Frank Galati, Lawrence Kasdan
Palkintoja > Golden Globet

Ehdokkaana:
Paras draamaelokuva
Paras elokuvamusiikki: John Williams
Vastaanotto

Helsingin Sanomien Mikael Fräntin mielestä Yksinäinen matkailija ei yllätä dramaattisilla käänteillä enempää kuin sen pohjana oleva Anne Tylerin romaanikaan. Sen olennaisena teemana hän näkee ”samankaltaisuuden dialektiikan”: ihminen ei pääse irti toimintatavoistaan, asenteistaan tai minuudestaan olipa hän missä päin maailmaa tahansa. Elokuva on hänestä kuin arvokas timantti, jonka annetaan välkkyä vain äärimmäisen harvakseltaan. Fränti kehui ensi-ilta-arviossaan erityisesti William Hurtia, jonka katsoi olevan ”täydellisesti sisällä hänelle sopivassa roolissa”.
Therme

| Therme> Θέρμη |
| --- | --- |
 Toúmpan eli oletetun Thermen arkeologista aluetta Thessalonikissa.
Sijainti
 Therme
Koordinaatit:  40°34′53″N, 22°56′38″E
Valtio:  Kreikka
Paikkakunta:  Thessaloniki ja Kalamariá, Keski-Makedonia
Historia
Tyyppi:  kaupunki
Huippukausi:  n. 600-luku–316/315 eaa.
Kulttuuri:  antiikki
Alue:  Mygdonia
Infobox OKNimi-testi OK: 
Therme (m.kreik. Θέρμη, Thermē, myös Θέρμα, Therma ja Θέρμαι, Thermai) oli antiikin aikainen kaupunki ja kaupunkivaltio (polis) Mygdoniassa Kreikassa. Se sijaitsi Thermainlahden rannalla lähellä myöhempää Thessaloniken kaupunkia (ja nykyistä Thessalonikia).
Maantiede

Thermen kaupunki sijaitsi Thermainlahden pohjukassa. Sen tarkkaa sijaintia ei kuitenkaan tunneta: joidenkin tutkijoiden mukaan se olisi sijainnut suoraan myöhemmän Thessaloniken paikalla, ja joidenkin mukaan hieman etelämpänä nykyisellä Mikró Émvolon (myös Karampournáki, Mikró Karampournoú) niemellä nykyisen Kalamarián kaupungin alueella. Thermen kaupunkivaltion hallussa olleen alueen kooksi on arvioitu noin 200–500 neliökilometriä.
Historia

Thermen paikka on ollut asuttu viimeistään keskisellä helladisella ja mykeneläisellä kaudella noin 2000–1100 eaa. Se oli asuttuna myös varhaisella rautakaudella 1100–800 eaa. sekä edelleen arkaaisella ja klassisella kaudella. Seudulla olleen asutuksen varhaisiksi nimiksi mainitaan Emathia ja Halia. Thermen polis perustettiin paikalle arkaaisella kaudella noin 600-luvulla eaa. Se oli alun perin mahdollisesti kreikkalaisten asuttajien perustama siirtokunta, ja sai Thermainlahden tavoin nimensä alueen kuumista lähteistä.
Therme tuli osaksi Makedonian valtakuntaa jo varhain. 400-luvun eaa. alkupuolen persialaissotien aikaan seutu oli Persian valtaama. Kserkseen joukot leiriytyivät Thermen ja Aksios-joen väliselle alueelle vuonna 480 eaa., ja Persian laivasto purjehti alueella. Herodotos kertoo, että Kserkses katseli Thermestä Olympos- ja Ossa-vuorten välisen solaan suuntaan, ja sai ajatuksen hyökätä eteläisempään Kreikkaan tätä kautta.
Thermen polis oli olemassa vielä klassisella kaudella edelleen osana Makedoniaa. Ateenalaiset valtasivat Thermen juuri ennen peloponnesolaissotaa vuonna 432 eaa., mutta luovuttivat sen jo pari vuotta myöhemmin Makedonian Perdikkas II:lle. Therme oli Anthemuksen ja Strepsan ohella yksi niistä paikoista, jotka Makedonian kruununtavoittelija Pausanias valtasi vuonna 368 eaa.
Thessaloniken kaupungin perusti paikalle Makedonian kuningas Kassandros hellenistisen kauden alussa vuonna 316/315 eaa. Kaupunki luotiin rakennuttamalla Therme uudelleen. Thermen lisäksi siihen yhdistettiin synoikismoksessa myös muita alueen kaupunkeja ja asutuksia. Therme ei kuitenkaan välttämättä lakannut kokonaan olemasta, sillä sen nimi vaikuttaa säilyneen käytössä myös Thessaloniken perustamisen jälkeen.
Nykyinen Thérmin kaupunki Thessalonikin kaakkoispuolella on ottanut nimensä antiikin ajan kaupungista vuonna 1926.